**1-Маусым Балаларды қорғау күні мерекесіне арналған
 "Бар мейіріміміз балаларға" атты сауықтыру сценарий**

Тақырыбы: **«Бар мейіріміміз балаларға»**

**Жүргізуші:**
Армысыңдар балалар, бармысыңдар
Жазда келді жайнаған гүлді шыңдар
Алдыменен алайық амандасып,
Армысыңдар бәріңде бармысыңдар!

Құрметті «Балдырған» балабақшамыздың көркі де сәні болған бүлдіршіндеріміз.! Бүгінгі төл мерекелерің құтты болсын! Болашақтарың жарқын, аспандарың ашық,елімізді өркендетер, келешектің кемеңгері болыңдар , демекпін.

Баршамызды бала тілмен баурайтын
Бала деген бір бақыт қой самғайтын
Ата- ананың арманы мен тілегін
Бала емес пе  бал бұлақтан жалғайтын

Бүгінгі  **1- маусым**  Балалар күніне арналған **«Бар мейіріміміз балаларға»** атты мерекелік ертеңгілігімізде, сүйкімді бүлдіршіндерімізді құттықтау үшін Астана қаласындағы **«Бал бөбек»** балабақшасының бүлдіршіндері сендерді мерекелеріңмен тікелей эфир арқылы құттықтағысы келеді. Қане, экранға назар аударайық.

**Жүргізуші:** Балалар сендердің мерекелеріңе, сендердің құрметтеріңе біздің балабақшамыздың жас мамандарының атынан би, қабыл алыңыздар.
**Би: «Флешмов»** Ән айтайық қосылып
 Сәбилердің бұл күні
 Мақтап кетсін осы жұрт
 Балалар деп үлгілі

 Балалар мереке күні мен сіздерге банан сыйлағым келіп тұр. (Жүргізуші себетті іздейді, таба алмайды. Орнынан хат табады.) Ой , балалар, қараңыздар! Банан салынған себет орнына хат қойып кетіпті. Оқып көрейік.

Хат: «Сіздердің сыйлығыңыз менде! Банандарыңызды мен алып кеттім. Іздемеңдер! Таба алмайсыңдар! Қарақшы.»

**Жүргізуші:**

-Мәссаған! Біздің банандарымызды қарақшы ұрлап кетіпті. Енді не істейміз , балалар? Қарақшыны тауып алып , сыйлықтарымызды қайтып алайық! Келістік пе?
 Балалар:
 -Ия.
Музыка ойналып, мыстан кемпір келеді:

-Ээээй, эээээй, эээээй! ( Әрлі -берлі сыпыртқысымен жүгіріп өтеді) Ээээй, неғып жүрсіңдер?

**Жүргізуші:**

-Сәлеметсіз бе, Мыстан әжей! Біз қарақшыны іздеп жатырмыз. Себебі ол біздің балаларымыздың сыйлығын сұраусыз алып кетті.

**Мыстан кемпір:**

-Еееее, солай де! Көңілдерің түспесін, балалар! Мен балалардың дауысын естіп қуанып қалып едім. Мен көңілді балаларды жақсы көрем. Не істесем екен?! Олай болса балалармен ойын ойнайық. Сосын мен сіздерге сыйлықтарыңды тауып беруге көмектемемін.

 **Мыстан кемпір:**
Қане балалар ортаға келіңдер барлығымыз **«Көңілді жануарлар»** биі
 «Ақбота», «Гүлдер»

**Мыстан кемпір:**

-Сіздердің әлі көңіл күйлеріңіз жоқ сияқты ғой! Балақайлар,мен үнемі сыпыртқыммен ұшып жүрем. Кім менімен ұшқысы келеді?

Балалар:

-Мен, мен, мен...

Мыстан кемпір сыпыртқының артына балаларды кезекпен отырғызып жүгіріп, орындарына жайғастырады.

 **Жүргізуші:**

-Жақсы, Мыстан әжей! Балаларға дайындалған сыйлықты іздейік.

Көңілді әуенмен Сайқымазақ кездеседі:

-Сәлем, балақайлар!

Балалар:

-Сәлеметсіз бе!

**Сайқымазақ:**

-Менің атым Тинки. Сіздерді мерекемен құттықтаймын! Әрқашан ата-анаңызды ренжітпейтін, ақылды балалар болуларыңа тілектеспін.

**Жүргізуші:**

-Рахмет, Тинки! Бізде бүгін мына отырған сүйкімді балаларымыздың мерекесі болып жатыр. Мен балаларға беремін деп дайындап қойған сыйлығымды қарақшы ұрлап кетіпті. Соны іздеп жатырмыз.

**Сайқымазақ:**

-Абыржымаңдар! Ол қарақшыны табамыз. Балалар әуелі сендер менімен көңілді ойын ойнаңдар сосын сендерге дайындалған сыйлықты табуға көмектесемін.
 **Ойын:** **«Маса»** музыкалық ойын **«Қарлығаш», «Балауса»**

Жарайсыңдар балалар, мен басқа елдерде тұратын достарыма телефон шалайын, қарақшыны табуға көмектессін.

Музыка ойналып Сотқар бала келеді:
**Сотқар бала:**

-Сәлем балалар. Мен компотқа тұз салып жібердім, ойыншықтарды сындырдым, қыздардың шашын тартам, балдарды жылатам. Мен ешкімді тыңдамаймын!

Балалардың алдында тентектік жасайды.

 **Мыстан кемпір:**

-Олай болмайды. Бұл балабақшаның балалары тәртіпті, ақылды, тілалғыш, көңілді. Олар бізге өлең айтып, би билеп, ойындар ойнап көңіл көтерді. Қалайша саған тентектік жасауға жол береміз?! Жоқ, олай болмайт!!!

**Сотқар бала:**

-Көрерміз!!! Ха- ха -хааа!!!

**Сайқымазақ:**

-Онда, сені кішкентай бүлдіршіндермен ортаға биге шақырамыз. Барлығымыз дос болып билейік.

**Би: «Айгөлек»** тобы барлық балаларымен.

**Сайқымазақ:**

-Көрдің бе, сотқар бала! Достық,татулық бар жерде жеңіске жетесің!

**Сотқар бала:**

-Кешіріңдер мені! Мен енді тентек болмаймын! Менде сіздермен бірге дос болғым келіп тұр!

**Сайқымазақ:**

-Балалар, дос боламыз ба?

Балалар:

- Ия!

**Сайқымазақ:**

-Балалар , маған жаңа шетелдегі досым телефон шалды. Олар қарақшылардың қай жерде жүргенін анықтапты.

 **Жүргізуші:**

-Онда сол жаққа қарай барайық! Көңілді әуенмен сайқымазақ, мыстан кемпір, сотқар бала, жүргізуші шеңбер бойымен айналып жүріп келеді. Алдарынан қарақшы кездеседі:

-Қайда бара жатсыңдар! Тоқта ! Кім сендерге бұл жермен жүруге рұқсат берді!? Аааааааа!?

**Мыстан кемпір:**

-Ай, қарағым, қарақшы!!! Сен рұқсатсыз біздің балаларымыздың сыйлығын алып кетіпсің! Ұялмайсың ба? Кішкентай балаларды бұлай ренжітуге бола ма?

**Қарақшы:**

-Маған бәрібір! Мені ешкім кішкентай кезімде еркелеткен жоқ. Мен де балаларды аямаймын!

**Жүргізуші:**

-Енді қайттік? Қарақшы бала кезінде анасының мейіріміне бөленбеген екен. Оған біз ана туралы ән айтып берейікші, балалар!

Ән **«Анашым»**

Қарақшы жылап отырады да:

-Ой, балалар ! Мен анамды сағындым! Бірақ менің анам жоқ! (жылайды)

**Мыстан кемпір:**

-Айналайын, маған бала болшы! Мен де жалғызбын. Екеуіміз бірге бір отбасы болайық. Мен ана, сен бала бол.

Қарақшы мәз болып:

-Анашым! -деп құшағына алады. Қарақшы тығып қойған себетті жүгіріп барып алып келіп, балалардан кешірім сұрап қайтарып береді.

 **Жүргізуші:**

-Керемет! Балалар ананың махаббатымен, әкенің мейіріне бөленсе бала бақытты болады. Бүгінгі мерекеде балаларға өз мейірімдерін төгіп, анасындай мәпелеп өсірген апайларын бір жыл бойы істеген еңбектерімен құттықтағымыз келіп отыр.

**Марапаттау:**

**Жүргізуші:**

-Балалар, әр қашан ата -анамыз аман болсын, сендер де ақылды, тәртіпті болыңыздар, еліміз тыныш, рухымыз биік болсын!!!
-Осымен Халықаралық балаларды қорғау күніне арналған сауықтыру мерекеміз аяқталды. Барлық балаларымызды кейіпкерлерімізбен бірге биге шақырамын. Атсалысып қатысқандарыңызға рахмет!





